als_Latn dik_Latn sag_Latn
Skënderbeu dhe Partizani qëndrojnë po 4 pikë larg njëri-tjetrit. Fitoret e arritura në javën e 22 nuk sollën ndryshime. Skënderbeu mundi Tiranën për të tretën herë këtë sezon, kësaj here me rezultatin 1 – 0, me golin e Hamdi Salihit të realizuar me 11-metërsh në minutën e 77’.
Bardheblutë kundërshtuan penalltinë e akorduar nga gjyqtari Andi Koçi për korçarët dhe pretenduan për një ndërhyrje të parregullt në zonën kundshtare pak minuta më vonë. Sfida ishte më interesante në pjesën e dytë, pasi pati më tepër raste. Në këtë përballje ishin rikthyer tifozët në stadium, pasi u shlye dënimi i Komisonit të Disiplinës. Partizani fitoi 1 – 0 takimin me Kukësin.
Ndeshjen e luajtur në “Qemal Stafa” e vendosi goli i Xhevahir Sukajt në fillimin e pjesë së dytë. Ky sukses e mban në garë për titullin Partizanin që është eliminuar nga Kupa e Shqipërisë dhe tani mund të përqëndrohet te kampionati.
Tv Klan
als_Latn als_Latn als_Latn jav_Latn